Source: https://www.obecpruske.sk/vzn-obce-pruske.phtml?id_menu=24952&module_action__60139__id_vzn=17114
Timestamp: 2019-09-17 11:44:06+00:00

Document:
VŠEOBECNE ZÁVÄZNÉ NARIADENIE č. 1/2016 o nakladaní s komunálnymi odpadmi a s drobnými stavebnými odpadmi na území obce Pruské
Schválené: 13.6.2016
Vyhlásené: 13.6.2016
Účinnosť: 28.6.2016
o nakladaní s komunálnymi odpadmi a s drobnými stavebnými odpadmi na území obce Pruské
Obec Pruské (ďalej len „obec“) na základe ustanovenia § 4 ods. 3 písm. f/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“) vydáva toto všeobecne záväzné nariadenie (ďalej tiež ako „VZN“).
Komunálne odpady sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej alebo fyzickej osoby - podnikateľa;
za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb. Medzi komunálne odpady sa nezaraďujú staré vozidlá ani odpadové pneumatiky.
Nebezpečný odpad je odpad, ktorý má aspoň jednu nebezpečnú vlastnosť uvedenú v prílohe osobitného predpisu.[1])
Vyhradený výrobok je výrobok patriaci do skupiny výrobkov, na ktoré sa vzťahuje rozšírená zodpovednosť výrobcu - elektrozariadenia, batérie a akumulátory, obaly, vozidlá, pneumatiky, neobalové výrobky.
Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením obce a zákonom o odpadoch.
a) nakladať alebo inak s nimi zaobchádzať v súlade s VZN obce a zákonom,
20 01 03 viacvrstvové kombinované materiály na báze lepenky
(kompozity na báze lepenky) O
a netriedené batérie a akumulátory obsahujúce tieto batérie N
uvedené v 20 01 21 a 20 01 23, obsahujúce nebezpečné časti N
20 03 99 komunálne odpady inak nešpecifikované O
Na zber zmesového komunálneho odpadu sú určené zberné nádoby vo veľkostiach 110 lit. alebo 120 lit. alebo 1100 lit..
Náklady na zbernú nádobu na zmesový komunálny odpad znáša občan na vlastné náklady buď prostredníctvom obce kúpou zbernej nádoby v nákupnej cene s 5% príplatkom za manipuláciu a uskladnenie alebo samostatnou kúpou. Takto zakúpená nádoba musí byť v súlade s týmto VZN ako aj požiadavkami zberovej spoločnosti.
Zber zmesového komunálneho odpadu uskutočňuje podľa harmonogramu zvozu zberová spoločnosť, ktorá má uzatvorenú zmluvu na vykonávanie tejto činnosti s obcou, resp. obec sama.
Zber zmesového komunálneho odpadu sa vykonáva pravidelne v 14 dňovom intervale. Zberné nádoby sa nesmú preplňovať ani preťažovať odpadom. Nádoby, ktoré sú opatrené krytom, sa musia po vložení odpadu uzavrieť.
papiera, skla, plastov, kovov (odpady z neobalových výrobkov sa zbierajú spolu s odpadmi z obalov),
jedlých olejov a tukov z domácností.
Na triedený zber komunálnych odpadov sú určené zberné nádoby, vrecia, veľkoobjemové kontajnery a mobilný zber v zmysle popisu triedeného zberu uvedeného v tomto VZN. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu sa zverejňuje na web stránke obce.
po vyprázdnení zberné nádoby umiestniť tak, aby nebránili premávke na pozemných komunikáciách,
prípade rozsypania odpadov pri vyprázdňovaní zberných nádob, tieto odstrániť,
v prípade poškodenia zbernej nádoby pri manipulácii zabezpečiť na vlastné náklady jej opravu alebo výmenu do 14 kalendárnych dní,
zabezpečovať vývoz objemného odpadu a drobného stavebného odpadu v rozsahu a za podmienok uvedených v tomto nariadení,
uskutočňovať v súlade s harmonogramom vývoz vriec na triedené zložky, ktoré obsahujú určenú zložku.
Občan obce môže bezplatne odovzdať oddelene zbierané zložky komunálneho odpadu aj na zbernom dvore zriadenom v obci v čase určenom prevádzkovateľom zberného dvora.
Odovzdanie oddelene zbieranej zložky komunálneho odpadu na zbernom dvore inou osobou ako uvedenou v odseku 6. je spoplatnené.
k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami, v zime zabezpečený úhrn snehu apod.,
nádoby neboli umiestnené trvalo na chodníku, komunikácii alebo parkovisku alebo verejnej ploche, nádoba sa spravidla umiestňuje na pozemku vo vlastníctve alebo nájme občana,
v čase vývozu bola nádoba pristavená tak, aby od prístupovej komunikácie bola vzdialená najviac 5 m.
Miesto stáleho i dočasného umiestnenia nádob na odpad pri bytových domoch určí majiteľ /správca, resp. nájomca/ nehnuteľnosti po prerokovaní na príslušnom oddelení obecného úradu.
Na chodníkoch, parkoviskách a komunikáciách možno nádoby ponechať iba na dobu nevyhnutnú na ich vyprázdnenie. Po vyprázdnení sa musia nádoby ihneď umiestniť na vyhradené miesto. Výnimku môže povoliť príslušné oddelenie obecného úradu.
Obec má uzavretú zmluvu s OZV/treťou osobou pre elektroodpady, ktorá prevádzkuje systém združeného nakladania s elektroodpadmi, oddelene vyzbieranými z komunálnych odpadov.
Občania sú povinní odovzdať elektroodpad z domácností do nádob organizácii zodpovednej za zber tohto odpadu, ak sú v obci umiestnené.
Občania môžu elektroodpad bezplatne odovzdať na zbernom dvore alebo prostredníctvom mobilného zberu , ktorý obec vopred zverejní na web stránke obce a vyhlási v miestnom rozhlase. Prostredníctvom mobilného zberu môžu občania v stanovený deň bezplatne odovzdať elektroodpad spôsobom, o ktorom budú vopred oboznámení.
Spôsob a podmienky triedeného zberu komunálnych odpadov - papiera, skla, plastov, kovov (odpady z obalov a neobalových výrobkov)
Zberné nádoby použité na zabezpečenie triedeného zberu komunálnych odpadov musia byť navzájom farebne rozlíšené ich vyhotovením v nasledujúcich farbách pre uvedené zložky komunálneho odpadu, ak sú v obci zbierané samostatne:
Zberné nádoby podľa odseku 1 musia byť označené štítkom s rozmermi najmenej 20 cm x 25 cm, ktorý je čitateľný, nezmazateľný, umiestnený na zbernej nádobe na viditeľnom mieste a obsahuje údaje o tom, pre aký odpad je nádoba určená.
Ak nie je zberná nádoba farebne odlíšená musí byť označená minimálne v rozsahu predchádzajúceho bodu 2.
Obec má uzavretú zmluvu s organizáciou zodpovednosti výrobcov pre obaly:
Plasty - v rámci triedeného zberu sa zbierajú prostredníctvom vriec mobilným zberom, ktorý zabezpečuje podľa harmonogramu zberu príslušná zberová spoločnosť.
Patria sem: plastové obaly a plastové výrobky ako číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádobky a hračky, penový polystyrén, poháriky z automatov a iné plastové nádobky, vodoinštalačné a elektroinštalačné rúrky, obaly kozmetických výrobkov, plastové okná a nábytok a pod.; plasty sú zberané spolu s viacvrstvovými kombinovanými materiálmi /tetrapaky/.
Kovy - v rámci triedeného zberu sa zbierajú prostredníctvom zberných nádob rozmiestnených po obci v rámci zriadených zberných hniezd.
Zber odpadov prostredníctvom nádob zabezpečuje podľa harmonogramu zberu príslušná zberová spoločnosť.
Sklo - v rámci triedeného zberu sa zbiera prostredníctvom zberných nádob rozmiestnených po obci v rámci zriadených zberných hniezd a to samostatne biele a samostatne farebné sklo. Zber odpadov prostredníctvom nádob zabezpečuje podľa harmonogramu zberu príslušná zberová spoločnosť.
Nepatria sem: vrchnáky, korky, gumy, porcelán, keramika, zrkadlá, drôtové sklo, fľaše z umelej hmoty, časti uzáverov fliaš, žiarovka, žiarivka, autosklá - lepené sklo a pod.
Papier - v rámci triedeného zberu sa zbierajú prostredníctvom zberných nádob rozmiestnených po obci v rámci zriadených zberných hniezd. Zber odpadov prostredníctvom nádob zabezpečuje podľa harmonogramu zberu príslušná zberová spoločnosť.
Viacvrstvové kombinované materiály na báze lepenky sú materiály tvorené minimálne dvoma kompaktne spojenými vrstvami, ktoré sú určené na manipuláciu a prepravu tovaru. V rámci triedeného zberu ich obec samostatne nezberá, ale je možné ich zlúčiť so zberom vrecovaných plastov, resp. odovzdať ich ako samostatne vo vhodnom obale do zberu na ZŠ s MŠ Pruské.
Nepatria sem: viacvrstvové obaly od kávy, vreckových polievok, pudingov, práškov do pečiva, práškového cukru, korenín, nanukov, kakaového prášku a pod., znečistené kompozitné obaly, vrchnáky z kompozitných obalov.
Zvoz jednotlivých triedených zložiek sa vykonáva pravidelne alebo podľa potreby po naplnení zbernej nádoby, podomový zber sa zverejňuje na web stránke obce a vyhlasuje v MR.
Obec má uzavretú zmluvu s OZV, resp. treťou osobou pre batérie a akumulátory, ktorá prevádzkuje systém združeného nakladania s batériami a akumulátormi, oddelene vyzbieranými z komunálnych odpadov.
Občania sú povinní odovzdať použité batérie a akumulátory do nádob OZV/tretej osoby, ako aj na predajných miestach u distribútora batérií a akumulátorov alebo na iných zberných miestach zriadených v súlade so zákonom o odpadoch .
Občania môžu použité batérie a akumulátory bezplatne odovzdať na zbernom dvore alebo prostredníctvom mobilného zberu, ktorý obec vopred zverejní na web stránke obce a vyhlási v MR.
Použité batérie a akumulátory je zakázané ukladať do iných zberných nádob, ako na to určených alebo vedľa nich a na verejné priestranstvá obce.
Na území obce je zavedený pravidelný zber a preprava použitých jedlých olejov a tukov. Občania majú možnosť jedlé oleje a tuky taktiež bezplatne odovzdať na zbernom dvore v obci.
Odpad je vyvážaný pravidelne a jeho zber zverejňovaný na web stránke obce a vyhlasovaný v MR. Prepravu a zneškodňovanie uvedeného odpadu zabezpečuje výhradne spoločnosť, s ktorou má obec uzatvorenú zmluvu.
Zhromažďovanie odpadu sa uskutočňuje v deň jeho odvozu a to spoločne so zberom vrecovaných plastov. Oleje a tuky sa odovzdávajú v plastových fľašiach s funkčným uzáverom, ktoré si občania zabezpečujú na vlastné náklady.
Obec v súlade s § 81 ods. 7 písm. b) bod 1 zákona nezabezpečuje vykonávanie triedeného zberu biologicky rozložiteľných kuchynských odpadov.
Obec v súlade s § 81 ods. 7 písm. b) bod 3 zabezpečuje vykonávanie triedeného zberu biologicky rozložiteľných odpadov z verejných plôch vrátane odpadu z cintorínov.
Na účel zabezpečenia triedeného zberu biologicky rozložiteľných odpadov zo záhrad podľa § 81 ods. 7 písm. b) bod 3 zákona v prípade bytovej a individuálnej bytovej výstavby, obec zabezpečí, aby každá domácnosť mala možnosť vypožičať si na obci kompostovací zásobník, v ktorom budú tieto domácnosti kompostovať nimi vyprodukovaný biologicky rozložiteľný komunálny odpad.
Dôvodom nezavedenia triedeného zberu komunálnych odpadov pre biologicky rozložiteľný kuchynský komunálny odpad je to, že obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu v obci podľa § 81 ods. 21 písm. b) zákona o odpadoch, na základe ktorej obec preukáže, že najmenej 50% obyvateľov kompostuje vlastný odpad.
Obec umožňuje obyvateľom ako pôvodcom odpadu vlastné kompostovanie biologicky rozložiteľných odpadov za podmienky, že kompostovanie vykonávajú v súlade s ustanoveniami tohto nariadenia a podmienkami zákona. Každý, kto chce v obci kompostovať vlastný odpad, musí obci na požiadanie preukázať, že zabezpečil všetky vyžadované podmienky.
Ku dňu schválenia tohto nariadenia má obec preukázané, že má vo výpožičke najmenej 50% obyvateľov obce kompostovaciu nádobu - kompostér.
Za obyvateľov žijúcich spoločne v jednej domácnosti uzatvára obec len jednu zmluvu o výpožičke kompostéra, a to s ich spoločným zástupcom.
Obec zabezpečuje kontrolu plnenia povinností vyplývajúcich z kompostovania, ako aj samotnú realizáciu kompostovania v obci priebežne prostredníctvom starostu, poslancov, povereným zamestnancov obce a hl. kontrolóra obce.
Zberné nádoby musia byť umiestené v areáli prevádzkovateľa kuchyne v súlade so zákonom.
Frekvencia zberu musí zohľadňovať aj teploty prostredia (leto/zima). Zber a zberné nádoby musia spĺňať požiadavky ustanovené nariadením č. 1069/2009 a nariadenia EP a Rady č.852/2004 o hygiene potravín.
12. Zakazuje sa prevádzkovateľovi kuchyne zbaviť sa použitých jedlých olejov a tukov vypúšťaním do kanalizácie. Uvedený odpad je možné na základe dohody s obcou odovzdať v zbernom dvore obce.
Objemný odpad predstavujú komunálne odpady, ktoré sa svojou veľkosťou nevojdú do klasickej nádoby na zmesový odpad alebo príslušnej nádoby na triedený zber. Sú to hlavne nábytky, staré okná, matrace, koberce, dvere, nádoby, ak sú súčasťou komunálneho odpadu a podobne.
Zakazuje sa odkladať objemný odpad do priestoru vyhradeného miesta pre zberné nádoby - zberné hniezda, ako aj vedľa zberných nádob na pravidelný zber komunálneho odpadu a na verejné priestranstvá obce.
Obec zabezpečuje podľa potreby, najmenej dvakrát do roka (na jar a na jeseň) zber a prepravu objemného odpadu v obci prostredníctvom podomového zberu a okrem toho občania obce môžu objemný odpad odovzdať aj celoročne na zbernom dvore.
Obec zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce, na web stránke obce a v MR.
Spôsob zberu odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady)
Obec zabezpečuje podľa potreby, najmenej dvakrát do roka zber a prepravu oddelene zbieraných zložiek komunálneho odpadu z domácností s obsahom škodlivých látok na účely ich zhodnotenia alebo zneškodnenia. Obec zabezpečuje zber a prepravu oddelene zbieraných zložiek komunálneho odpadu z domácností s obsahom škodlivých látok na zbernom dvore.
Obec zabezpečuje informovanosť obyvateľov o zbere nebezpečného odpadu vopred osobitným oznamom, pričom využije všetky možnosti informačného systému obce (na web stránke obce v MR.
DSO sa odovzdáva na zbernom dvore v obci.
Občania môžu drobný stavebný odpad odovzdať na zbernom dvore v prevádzkovom čase zberného dvora.
Vykonávať zber, prepravu, zhodnocovanie a zneškodňovanie DSO môže len organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou, ak túto činnosť nezabezpečuje obec sama.
Zber textilu, odevov a obuvi prebieha celoročne do označených špeciálnych kontajnerov, ktoré sú umiestnené na území obce.
Každý majiteľ septiku je povinný po dobu 1 roku viesť evidenciu a uschovávať doklady o zabezpečení vývozu kalu zo septiku oprávnenou osobou a o jeho bezpečnej likvidácii.
Zneškodňovanie kalov zo septikov (vrátane žúmp) prebieha v zmluvne zabezpečenej čistiarni odpadových vôd.
Zberný dvor je umiestnený v oplotenom areáli obce v lokalite pod OcÚ. Je prevádzkovaný obcou.
Fyzická osoba, ktorá je poplatníkom v obci môže bezplatne odovzdať oddelene zbierané zložky komunálneho odpadu na zbernom dvore obce v prevádzkovej dobe zberného dvora.
Odovzdanie oddelene zbieranej zložky komunálneho odpadu na zbernom dvore inou osobou ako uvedenou v odseku 2 je odplatné.
Zberný dvor nie je oprávnený odoberať odpadové pneumatiky. Občania sú povinní pneumatiky bezplatne odovzdať priamo distribútorovi pneumatík bez podmienky viazania na kúpu novej pneumatiky. Výšku miestneho poplatku za množstvový zber drobných stavebných odpadov určí obec vo všeobecne záväznom nariadení.
1. Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže akákoľvek fyzická osoba alebo právnická osoba Okresnému úradu Ilava, Odbor starostlivosti o životné prostredie alebo obci, v ktorej územnom obvode sa táto nehnuteľnosť nachádza.
Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu, oddelenia životného prostredia, mailom: obec.pruske@stonline.sk alebo telefonicky na čísle 042 4492730.
Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad Ilava, Odbor starostlivosti o životné prostredie.
Kontrolu dodržiavania ustanovení tohto VZN vykonáva obec prostredníctvom starostu, poslancov, hl. kontrolóra a starostom poverených zamestnancov obce.
Toto VZN č. 1/2016 schválilo obecné zastupiteľstvo na svojom zasadnutí dňa 13.6.2016 uznesením č. 4-6/2016.
Týmto VZN sa ruší a nahrádza všeobecne záväzné nariadenie obce č. 05/2013
o nakladaní s komunálnym odpadom na území obce Pruské zo dňa 18.7.2013 s následnými prílohami.
Toto VZN nadobúda účinnosť pätnástym dňom odo dňa jeho zverejnenia.
Pruské, dňa 13.6.2016
(360.1 kB)VZN_c_1_o_nakladani_s_odpadom.pdf

References: § 4
 § 6
 § 81
 § 81
 § 81
 § 81
 § 81